“Tolibon” harakati yetakchisinining ukasi Pokistondagi portlashda halok bo‘ldi

Afg‘onistondagi “Tolibon” harakati yetakchisi mulla Haybatulloh Oxunzodaning ukasi Pokistonning Kvetta shahri yaqinidagi portlashda halok bo‘ldi, deb xabar bermoqda “RIA Novosti”.

Qayd etilishicha, Hofiz Ahmad Pokistondagi Qosimobod qishlog‘ida halok bo‘lgan.
Kvetta shahri yaqinidagi masjidlardar birida 16-avgust kuni portlash sodir bo‘lgan edi. Pakistan Today xabariga ko‘ra, portlash oqibatida 5 kishi halok bo‘lgan, 20 nafardan ortiq kishi jarohatlangan.
Portlash hududi qurshab olingan, jinoyatchi qidirilmoqda. Hozircha Pokiston hududidagi hech qaysi eksremistik guruh sodir bo‘lgan voqea uchun javobgarlikni zimmasiga olmagan.